BG
4.5.2023 г.
Официален вестник на Европейския съюз
L 118/13
16.
Точка ATCO.В.055 се заменя със следното: „ATCO.В.055 Кандидатстване за разрешение за оценител Кандидатите за издаване на разрешение за оценител трябва: а) най-малко 2 години да са упражнявали правата по свидетелство за правоспособност на ръководител на полети; и б) в рамките на 12 месеца преди кандидатстването успешно да са завършили курс за оценители, по време на който са били преподавани необходимите знания и умения, с използване на теоретични и практически методи, и са били оценени чрез съответни изпити.“ 17.
Точка ATCO.В.060 се заменя със следното: „ATCO.В.060 Валидност на разрешението за оценител а) Разрешението за оценител е валидно за срок от 3 години.
б) Валидността на разрешението за оценител може да бъде потвърдена след успешно преминаване на опреснителен курс по умения за оценяване и по текущи оперативни практики по време на срока на валидност на разрешението. в) Ако разрешението за оценител е изтекло, то може да бъде подновено, ако в рамките на 12 месеца, предхождащи заявлението за подновяване, притежателят на разрешението за оценител: 1) е преминал опреснителен курс по умения за оценяване и по текущи оперативни практики; и 2) успешно е преминал оценяване за компетентност на оценител.
г) В случай на първоначално издаване и подновяване срокът на валидност на разрешението за оценител започва да тече не по-късно от 30 дни от датата, на която оценяването е приключило успешно.“ 18.
Точка ATCO.Г.010 се заменя със следното: „ATCO.Г.010 Съдържание на първоначалното обучение а) Първоначалното обучение, предназначено за кандидат за свидетелство за правоспособност на ученик-ръководител на полети или за издаване на допълнителен квалификационен клас и/или, ако е приложимо, на разрешение към квалификационен клас, се състои от: 1) основно обучение, което включва всички предмети, теми и подтеми, съдържащи се в допълнение 2 към приложение I; и 2) обучение за квалификационен клас, което включва предметите, темите и подтемите за поне един от следните: i)
квалификационен клас „контрол на летищното движение — ADC“, определен в допълнение 3 към приложение I;
ii) квалификационен клас „процедурно обслужване на въздушното движение в летищния контролиран район — APP“, определен в допълнение 4 към приложение I; iii) квалификационен клас „процедурно обслужване на въздушното движение в контролирания район — ACP“, определен в допълнение 5 към приложение I; iv) квалификационен клас „обслужване на въздушното движение в летищния контролиран район чрез средства за обзор — APS“, определен в допълнение 6 към приложение I; v) квалификационен клас „обслужване на въздушното движение в контролирания район чрез средства за обзор — ACS“, определен в допълнение 7 към приложение I. б) Обучението, предназначено за допълнителен квалификационен клас, включва предметите, темите и подтемите, приложими за поне един от квалификационните класове, установени в буква а), подточка 2. в) Обучението, предназначено за възстановяване на квалификационен клас след незадоволителна оценка на предишна компетентност съгласно точка ATCO.Б.010, буква б), трябва да е съобразено с резултата от тази оценка.
г) Обучението, предназначено за разрешение към квалификационен клас, включва предметите, темите и подтемите, разработени от организацията за обучение и одобрени като част от курса за обучение.
д) Основното обучение и/или обучението за квалификационен клас могат да бъдат допълнени с предмети, теми и подтеми, които са допълнителни или специфични за съответния функционален блок въздушно пространство (ФБВП) или за националните условия.“